text: Tytsjerk
  
  
  Gemeente | Tytsjerksteradiel | ||||
  Ynwennertal (2008) | 1539 | ||||
  Webstee | http://www.tytsjerk.nl |
  Tytsjerk is in doarp yn de gemeente Tytsjerksteradiel, west fan Hurdegaryp, sawat 9 kilometer east fan Ljouwert. It spoar Ljouwert - Grins ferdielt dit yn âld en nij Tytsjerk. De buorskip Lytse Geast falt ek ûnder Tytsjerk.
  Tytsjerk hat in doarp fan boeren en fiskers west. Oan de seine en skepnet fan it doarpswapen is soks noch te sjen. Yn de flagge binne beide foarwerpen twa krusende banen. Tytsjerksters wurde ek wol as skieppekoppen oantsjutten.
  Yn de Midsiuwen hiet it doarp Thiakerka of Tiakerka. Soks soe wize kinne op in hillige mei de namme Thialdus, Titus, Thialda of Titia. Mooglik hat it earder it haadplak fan de gritenij west, de namme Tytsjerksteradiel wiist dêr op.
  Ut de fûneminten kin ôflaat wurde dat it tsjerke der tusken 1200 en 1300 al stien hat. Yn in tsjerklike oarkonde wurdt it plak yn 1328 neamd. Yn 1720 binne de fûneminten lein foar it hjoeddeiske tsjerke.
  Ynhâld
  Bosk fan Ypey[bewurkje seksje | boarne bewurkje]
  Tichtby it doarp leit park Vijversburg, ek bekend as de bosk fan Ypey. Dy wie eartiids yn besit fan de begoedige famyljes Looxma en Ypey, letter waard it eigendom fan de Stichting op Toutenburch. It park is oanlein troch Roodbaard. Der wurde geregeld tentoanstellings holden. It is de bedoeling om der in grut keunstpark fan te meitsjen. Op 18 maart 2005 waard de nije tagongspoarte iepene. Omdat it park doe ek fergrutte waard, hjit in no Grut Vijversburg. It park hat in fraaie teekoepel.
  Mienskip[bewurkje seksje | boarne bewurkje]
  It doarpshûs 'Yn'e Mande' bestiet sûnt 1974. Der is in Feriening foar Doarpsbelangen en it doarpskrantsje hjit 'Yn'e Line'. De feestkommisje en de rekreaasjeferiening binne ynsteld foar de aktiviteiten. De Master Fennemaskoalle en It Lemieren binne de beide basisskoallen. Pjutten út Tytsjerk en Suwâld kinne nei it opfangplak Trije Turven Heech. Sûnt 23 april 2005 is der in skatebaan foar de jongerein.
  Befolking[bewurkje seksje | boarne bewurkje]
  - 1900 - 761
  - 1910 - 828
  - 1940 - 902
  - 1954 - 829
  - 1959 - 786
  - 1964 - 954
  - 1969 - 1255
  - 1974 - 1435
  - 2004 - 1400
  - 2008 - 1539
  Ferienings[bewurkje seksje | boarne bewurkje]
  - De Lofsang - sjongen
  - kuorbalferiening
  - folksdûnsjen
  - Fuotbalferiening Ryptsjerk
  - Us Nocht - kaartspyljen
  - Sportferiening Tytsjerk: follybal en badminton.
  - De Wâldklappers - keatsen
  - Judoferiening
  Strjitten[bewurkje seksje | boarne bewurkje]
  't Herberchsfintsje, Alddiel, Aldemiede, Altenburgerwei, Boskloane, Buorren, De Jister, Elzekamp, Hanenburch, Jachtfjild, Klaverkamp, Lytsegeast, Noarderein, Reidfjild, Ryksstrjitwei, Rustenburgerwei, Singel, Suderein, Suwâldsterdyk, Symen Halbeswei, Simmerwei, Swarteweisein, Toutenburchleane, Woelwyk, Wylgekamp.
  Iepenbier ferfier[bewurkje seksje | boarne bewurkje]
  - Line 13: Stienwyk - Eesfean - Nijensleek - Frederiksoard - Willemsoard - Noardwâlde - Sânhuzen - Aldeberkeap - Aldhoarne - Jobbegea Skuorregea - Lippenhuzen - De Gerdyk - Terwispel - Drachten - Nijtap - Rottefalle - Surhústerfean - De Harkema - Droegeham - Koatstertille - Jistrum - Noardburgum - Quatrebras - Hurdegaryp - Tytsjerk - Ljouwert
  Tradysje[bewurkje seksje | boarne bewurkje]
  Om't Tytsjerk earder in tramhalte hie, hawwe de lettere treinmaatskippijen de tradysje yntakt holden dat Sinteklaas mei de trein nei Tytsjerk komt. Dêrfoar hâldt de trein alle jierren ienkear stil by de eardere halte njonken de oerwei.